Zaida Bergroth

Zaida Bergroth (s. 8. helmikuuta 1977 Kivijärvi) on suomalainen elokuvaohjaaja. Hän on ohjannut viisi pitkää elokuvaa ja lisäksi lyhytelokuvia. ==Elämä ja ura== Bergroth valmistui Taideteollisesta korkeakoulusta taiteen maisteriksi vuonna 2004. Hänen ensimmäinen täyspitkä ohjaustyönsä oli syyskuussa 2009 ensi-iltansa saanut Skavabölen pojat, joka perustui Antti Raivion samannimiseen näytelmään vuodelta 1991. Bergroth sai elokuvasta Jan Forsströmin ja Raivion kanssa parhaan käsikirjoituksen Jussi- palkinnon vuonna 2010. Viitattu 5.12.2013 Keväällä 2011 sai ensi-iltansa Bergrothin toinen pitkä elokuva Hyvä poika. Se palkittiin lokakuussa 2011 Gold Hugo -palkinnolla uusien ohjaajien sarjassa Chicagon kansainvälisillä elokuvajuhlilla. Chicagon elokuvajuhlat on yksi Yhdysvaltain tärkeimpiä elokuvafestivaaleja. Elokuva sai myös seitsemän Jussi-ehdokkuutta. Syyskuussa 2013 Elokuvataidetoimikunta myönsi Bergrothille viisivuotisen ohjaaja- apurahan. Vuonna 2018 Bergroth sai elokuvataiteen valtionpalkinnon. Bergrothin elokuvista myös Miami sai parhaan elokuvan Jussi-ehdokkuuden, ja Tovelle ehdokkuuksia tuli ennätysmäiset kymmenen kappaletta, joista seitsemän johti palkintoon: Bergrothille ojennettiin myös parhaan ohjauksen Jussi-palkinto. Bergrothin äiti on taidemaalari Marjatta Tapiola ja isä lääkäri Ville Bergroth. Hänellä on vuotta vanhempi sisar, kirjailija Aina Bergroth. Bergroth asuu avoliitossa runoilija, kriitikko Jarno Lindemarkin kanssa, ja heillä on yksi yhteinen lapsi Helsingin Sanomat, 23.3.2014, C24. Viitattu 24.3.2014 == Filmografia == * Skavabölen pojat (2009) * Hyvä poika (2011) * Miami (2017) * Marian paratiisi (2019) * Tove (2020) === Lyhytelokuvat === * Hiukset (1998) * Veera (1998) *Säämies (1999) *Viime hetken ostoksia (2001) * Lasileuka (2004) * Heavy Metal (2007) * Kunnanjohtaja (2007) == Palkinnot ja tunnustukset == * Erikoispalkinto elokuvalle Lasileuka, Tampereen lyhytelokuvajuhlat 2004 * Yleisöpalkinto elokuvalle Heavy Metal, Tampereen lyhytelokuvajuhlat 2007 * Pääpalkinto alle 30-minuuttisten sarjassa elokuvalle Heavy Metal, Tampereen lyhytelokuvajuhlat 2007 * Flash Forward -palkinto elokuvalle Skavabölen pojat, Pusanin elokuvajuhlat 2009 * Jussi-palkinnot paras äänisuunnittelu (Janne Laine) ja paras käsikirjoitus (Antti Raivio, Jan Forsström, Zaida Bergroth) elokuvasta Skavabölen pojat 2010 * Anjalankosken elokuvapalkinto elokuvalle Skavabölen pojat 2010 * Hyvä poika -elokuvan kansainvälinen ensi-ilta Toronton elokuvajuhlien Discovery-sarjassa 2011 * Hyvä poika -elokuva Suomen ehdokas Pohjoismaiden neuvoston elokuvapalkinnon saajaksi 2011 * Sylvi-palkinto parhaasta käsikirjoituksesta elokuvalle Hyvä poika, Suomen Näytelmäkirjailijaliitto 2011 * Vuoden elokuvaohjaaja 2011 (Suomen elokuvaohjaajaliitto SELO ry) * Gold Hugo -palkinto elokuvasta Hyvä poika, Chicagon kansainväliset elokuvajuhlat 2011 * Jussi-palkinto paras naispääosa (Elina Knihtilä) elokuvasta Hyvä poika 2012, (seitsemän Jussi-ehdokkuutta: paras elokuva, paras ohjaus, paras käsikirjoitus, paras miespääosa, paras naispääosa, paras naissivuosa, paras äänisuunnittelu) * Pääpalkinto elokuvasta Hyvä poika, Monsin kansainväliset rakkauselokuvafestivaalit 2012 * Pääpalkinto elokuvasta Hyvä poika, Prahan Febiofestin kansainväliset elokuvafestivaalit 2012 * Silver Djed -palkinto elokuvasta Hyvä poika, Luxor Egyptian and European Film Festival 2012 *Miami-elokuvan kansainvälinen ensi-ilta Toronton elokuvajuhlien Contemporary World Cinema -sarjassa 2017 *Jussi-palkinto paras naispääosa (Krista Kosonen) elokuvasta Miami 2018 (viisi Jussi-ehdokkuutta: paras elokuva, paras naispääosa (Krista Kosonen), paras naispääosa (Sonja Kuittinen), paras pukusuunnittelu, paras maskeeraussuunnittelu) *Elokuvataiteen valtionpalkinto 2018 *Marian paratiisi -elokuvan maailmanensi- ilta Toronton elokuvajuhlien Contemporary World Cinema -sarjassa 2019 *Valtion viisivuotinen taiteilija-apuraha 2021 == Lähteet == ==Aiheesta muualla== * * Luokka:Suomalaiset elokuvaohjaajat Luokka:Vuonna 1977 syntyneet Luokka:Elävät henkilöt